钦定古今图书集成/理学汇编/文学典/第244卷 > 《杨慎词品》 > 《阿那纥那曲名》
## 钦定古今图书集成/理学汇编/文学典/第244卷 > 《杨慎词品》 > 《阿那纥那曲名》

李郢《上元日寄湖杭二从事》诗曰：“恋别山登忆水登，
山光水焰百千层。谢公留赏山公唤，知入笙歌阿那
朋。”刘禹锡《夔州竹枝辞》云：“楚水巴山烟雨多，巴人能
唱本乡歌。今朝北客思归去，回入纥罗披线萝。”阿那、
纥那，皆当时曲名。李郢诗言变梵呗为艳歌，刘禹锡
诗言翻南调为北曲也。阿那皆叶上声，纥那皆叶平
声，此又随方音而转也。